പാലുല്‍പ്പാദനം; സംസ്ഥാനത്ത് മൂന്നാമതായി മാനന്തവാടി ബ്ലോക്ക് ക്ഷീരവികസന യൂണിറ്റ്\nമാനന്തവാടി: മാനന്തവാടി ബ്ലോക്ക് പഞ്ചായത്തിന്റെ ഘടക സ്ഥാപനമായ മാനന്തവാടി ബ്ലോക്ക് ക്ഷീര വികസന യൂണിറ്റ് പാലുല്‍പ്പാദനത്തില് സംസ്ഥാനത്ത് മൂന്നാമത്. കോവിഡ് പ്രതിസന്ധിക്കിടയിലും അധികം പാല് ഉല്‍പ്പാദിപ്പിച്ച് ക്ഷീര മേഖലയില് സ്വയം പര്യാപ്തയിലേക്ക് മുന്നേറിയാണ് മാനന്തവാടി ബ്ലോക്ക് ക്ഷീരവികസന യൂണിറ്റ് അഭിമാനാര്‍ഹമായ നേട്ടം കൈവരിച്ചത്. സംസ്ഥാനത്ത് 152 ബ്ലോക്ക് ക്ഷീര വികസന യൂണിറ്റുകളാണ് ഉളളത്.മാനന്തവാടി ബ്ലോക്കിലെ ക്ഷീരോത്പാദക സഹകരണ സംഘങ്ങള് പ്രതി ദിനം 78000 ലിറ്റര് പാലാണ് സംഭരിക്കുന്നത്. പ്രതിദിനം 21000 ലിറ്റര് പാല് സംഭരിക്കുന്ന മാനന്തവാടി ക്ഷീരോല്‍പ്പാദക സംഘമാണ് ബ്ലോക്കില് ഏറ്റവും കൂടുതല് പാല് സംഭരിക്കുന്ന ക്ഷീരസംഘം.\nസംരംഭകര് കൂടിയതോടെ ക്ഷീര സംഘങ്ങളില് പ്രതിദിനം 12000 ലിറ്റര് പാലിന്റെ വര്‍ദ്ധനവ് ഉണ്ടായെന്ന് ബ്ലോക്ക് പഞ്ചായത്ത് പ്രസിഡണ്ട് ജസ്റ്റിന് ബേബി പറഞ്ഞു. കോവിഡ് പ്രതിസന്ധി ഘട്ടത്തിലും ക്ഷീര വികസന വകുപ്പ് പ്ലാന് ഫണ്ട് മുഖേന 25 ലക്ഷം രൂപയുടെ വിവിധ പദ്ധതികള് നടപ്പിലാക്കി. ഒരു പശു യൂണിറ്റ്, ഗോധാനം, 2പശു യൂണിറ്റ്, 5പശു യൂണിറ്റ്, കിടാരി യൂണിറ്റ്, സമ്മിശ്ര ഡയറി യുണിറ്റ്, തൊഴുത്തു നിര്‍മാണം, കറവയന്ത്രം, ബയോഗ്യാസ് പ്ലാന്റ്, തീറ്റ പുല്‍കൃഷി പദ്ധതി എന്നിവയും ക്ഷീര സംഘങ്ങളുടെ ആധുനിക വല്‍ക്കരണം തുടങ്ങിയ പദ്ധതികളും നടപ്പിലാക്കി. ഇക്കാലയളവില് ക്ഷീര സംഘങ്ങള് വഴി 10050 ചാക്ക് കാലിത്തീറ്റ സബ്‌സിഡി നിരക്കില് വിതരണം ചെയ്തിട്ടുണ്ട്.\nജില്ലാ പഞ്ചായത്ത്, മാനന്തവാടി ബ്ലോക്ക് പഞ്ചായത്ത് എന്നിവയുടെയും ബ്ലോക്കിലെ5ഗ്രാമ പഞ്ചായത്തുകളുടെയും സംയുക്ത പദ്ധതി ആയി ക്ഷീര കര്‍ഷകര്‍ക്ക് പാല് വില സബ്‌സിഡിയായി യൂണിറ്റ് ഓഫീസ് മുഖേന 1.60 കോടി രൂപ പാല് ഇന്‍സെന്റീവായി കര്‍ഷകര്‍ക്ക് നല്‍കിയിട്ടുണ്ട്. പാലളവ് അനുസരിച്ചു ഏപ്രില് മുതല് ഡിസംബര് വരെയുള്ള പാലളവിനു ആനുപാതികമായി ലിറ്ററിനു പരമാവധി3രൂപ പ്രകാരം 40000 രൂപ വരെയാണ് സബ്‌സിഡി നല്‍കിയത്. ഇതില് മാനന്തവാടി ബ്ലോക്ക് പഞ്ചായത്ത് വികസന ഫണ്ടില് നിന്നും 40 ലക്ഷം രൂപയും അനുവദിച്ചു. നിലവില് 500 ഹെക്ടര് തീറ്റപുല്‍കൃഷി തോട്ടങ്ങളും ബ്ലോക്ക് പരിധിയില് ഉണ്ട്.\nക്ഷീര സ്വാന്തനം സമഗ്ര ക്ഷീര കര്‍ഷക ഇന്‍ഷുറന്‍സ് പ്രകാരം ആയിരത്തോളം പശുക്കളെയും 400 ക്ഷീര കര്‍ഷകരെയും സമഗ്ര ഇന്‍ഷൂറന്‍സ് കവറേജില് ചേര്‍ത്തിട്ടുണ്ട്. പരമാവധി 1 ലക്ഷം രൂപ വരെ ചികിത്സ ചെലവ് ഇതുവഴി കര്‍ഷകര്‍ക്കും അവരുടെ കുടുംബങ്ങള്‍ക്കും ലഭിക്കും. പശുക്കള് മരണപ്പെട്ടപ്പോള് 50000 രൂപ മുതല് 70000 രൂപ നഷ്ട പരിഹാരം ഉടമകള്‍ക്ക് നല്‍കും. 202021 വര്‍ഷം ഏകദേശം 25 ലക്ഷം രൂപയുടെ ഇന്‍ഷൂറന്‍സ് തുക വിവിധ കര്‍ഷകര്‍ക്ക് മാനന്തവാടി ബ്ലോക്ക് യൂണിറ്റില് നിന്നും വിതരണം ചെയ്തു. പ്രധാന് മന്ത്രി കിസാന് യോജന വഴി 2500 ക്ഷീര കര്‍ഷകര്‍ക്ക് കിസാന് ക്രെഡിറ്റ് കാര്‍ഡ് ഈ കഴിഞ്ഞ സാമ്പത്തിക വര്‍ഷം അനുവദിക്കുകയും വിവിധ ബാങ്കുകള് വഴി4കോടി രൂപ കാര്‍ഷിക ലോണ് നല്‍കുകയും ചെയ്തു. കൂടാതെ മാനന്തവാടി ബ്ലോക്കിലെ ദേശീയ തൊഴിലുറപ്പ് പദ്ധതി പ്രകാരം കാലിത്തൊഴുത്ത് നിര്‍മ്മാണം , തീറ്റപ്പുല് കൃഷി, അസോള കൃഷി തുടങ്ങിയവയ്ക്ക്് തൊഴില് ദിനങ്ങളും അനുവദിച്ചുവരുന്നു.


ആൾമാറാട്ടം നടത്തി അന്യമതത്തിൽപ്പെട്ട ഇരുപത്തിരണ്ടുകാരിയായ വിധവയെ വിവാഹം കഴിച്ചു. ബലാത്സംഗം ചെയ്‌തെന്ന യുവതിയുടെ പരാതിയിൽ 62 കാരൻ അറസ്റ്റിൽ - truenewsmalayalam.com\nHome / mangalore / ആൾമാറാട്ടം നടത്തി അന്യമതത്തിൽപ്പെട്ട ഇരുപത്തിരണ്ടുകാരിയായ വിധവയെ വിവാഹം കഴിച്ചു. ബലാത്സംഗം ചെയ്‌തെന്ന യുവതിയുടെ പരാതിയിൽ 62 കാരൻ അറസ്റ്റിൽ\nആൾമാറാട്ടം നടത്തി അന്യമതത്തിൽപ്പെട്ട ഇരുപത്തിരണ്ടുകാരിയായ വിധവയെ വിവാഹം കഴിച്ചു. ബലാത്സംഗം ചെയ്‌തെന്ന യുവതിയുടെ പരാതിയിൽ 62 കാരൻ അറസ്റ്റിൽ\ntruenewsmalayalam.com March 26, 2021 mangalore\nമംഗളുരു: (www.truenewsmalayalam.com)ആൾമാറാട്ടം നടത്തി യുവതിയെ വിവാഹം കഴിച്ചതിന് 62 കാരനെ അറസ്റ്റ് ചെയ്തു. ബോളാർ നിവാസിയും വ്യവസായിയും ആയ ബി എസ് ഗംഗാധർ (62)നെ പോലീസ് അറസ്റ്റ് ചെയ്‌തത്. കദ്രി സ്റ്റേഷനിൽ ഗംഗാധറുമായി മൂന്നാം വിവാഹം കഴിച്ച 22 കാരിയായ യുവതി ഇയാൾക്കെതിരെ ബലാത്സംഗ ചെയ്തുവവെന്ന് കേസ് നൽകി. പ്രതി ഗംഗാധർ മൂന്നുതവണ വിവാഹം കഴിച്ചതായും യുവതി പറഞ്ഞു. യുവതി വിധവയാണ്. ഭർത്താവു രണ്ടുവർഷം മുമ്പ് ഒരു ആക്‌സിഡന്റിൽ മരിച്ച ഇവർക്ക് ഒരു കുട്ടിയുമുണ്ട്.\nഗംഗാധറിന്റെ സുഹൃത്തുക്കളായ സയ്യിദ്, ഷബീർ, മുഹമ്മദ് എന്നിവരിലൂടെയാണത്രെ ഇയാൾ യുവതിയെ പരിചയപ്പെടുന്നത്. മുഹമ്മദ് അനിസ് എന്ന വ്യാജ മുസ്ലിം പേരിലാണ് ഇയാൾ യുവതിയെ പരിചയപ്പെടുന്നത്. ചെയ്തിരുന്നു എന്ന് യുവതി പറഞ്ഞു. രണ്ടായിരത്തി ഇരുപത് ഡിസംബെരിലാണ് ഇവരുടെ വിവാഹം നടന്നത്.\nപിന്നീട് അയാൾ അന്യമതത്തിൽപ്പെട്ടയാളാണെന്നു യുവതിക്ക് മനസ്സിലായതിനെ തുടർന്ന് അയാളിൽ നിന്ന് അകലാൻ ശ്രമിക്കിച്ചു. പിന്നീട് ഇവർ ഗർഭിണിയാവുകയുണ്ടായി. തുടർന്ന് ഗംഗാധർ യുവതിയെ മംഗളൂരുവിലെ സ്വകാര്യ ആശുപത്രിയിൽ ആശുപത്രിയിൽ കൊണ്ടുപോയി നിർബന്ധിച്ച് ഗർഭഛിത്രം ചെയ്യിച്ചു.\nമാർച്ച് 23 ന് ഗംഗാധറിന്റെ ആദ്യ ഭാര്യ യശോദ തന്റെ ഭർത്താവിനെ തട്ടിക്കൊണ്ടുപോയതായും വിവാഹത്തിന് വേണ്ടി നിർബന്ധിച്ച് മത പരിവർത്തനം ചെയ്തതായും ആരോപിച്ച് പാണ്ഡേശ്വർ പോലീസ് സ്റ്റേഷനിൽ പരാതി നൽകിയിരുന്നു.ഹിന്ദു സംഘടനകൾ ഈ സംഭവത്തെ ലവ് ജിഹാദ് എന്നാണ് വിശേഷിപ്പിച്ചത്.ഇതിനെത്തുടർന്നാണ് അന്വേഷണം തുടങ്ങിയത്.


വേറെ പാര്‍ട്ടിയിലേക്ക് പോകുന്നത് ആലോചിച്ചിട്ടില്ല: എസ്. രാജേന്ദ്രന് - Keralabhooshanam Daily വേറെ പാര്‍ട്ടിയിലേക്ക് പോകുന്നത് ആലോചിച്ചിട്ടില്ല: എസ്. രാജേന്ദ്രന്\nHome/NEWS/KERALA/വേറെ പാര്‍ട്ടിയിലേക്ക് പോകുന്നത് ആലോചിച്ചിട്ടില്ല: എസ്. രാജേന്ദ്രന്\nവേറെ പാര്‍ട്ടിയിലേക്ക് പോകുന്നത് ആലോചിച്ചിട്ടില്ല: എസ്. രാജേന്ദ്രന്\nഇടുക്കി: സിപിഎം വിട്ട് മറ്റൊരു പാര്‍ട്ടിയിലേക്ക് പോകുന്നതിനെ കുറിച്ച് തല്‍ക്കാലം ആലോചിക്കുന്നില്ലെന്ന് ദേവികുളം മുന് എം.എല്.എ എസ് രാജേന്ദ്രന്. പാര്‍ട്ടിയില് നിന്ന് പുറത്താക്കുമെന്ന് ഉള്‍പ്പെടെയുള്ള മുന് മന്ത്രി എം.എം മണിയുടെ അഭിപ്രായത്തോട് പ്രതികരിക്കുന്നില്ലെന്നും കൂടുതല് കാര്യങ്ങള് ഇപ്പോള് പറയാനില്ലെന്നും അദ്ദേഹം പറഞ്ഞു. പാര്‍ട്ടിയോട് പറയേണ്ട കാര്യങ്ങള് പറഞ്ഞിട്ടുണ്ട്. പാര്‍ട്ടിയെ അനുസരിച്ച് നില്‍ക്കണമെന്നത് അവരുടെ അഭിപ്രായമാണ്. കൂടുതല് പ്രതികരണങ്ങള് പിന്നീട് നടത്താമെന്നും അദ്ദേഹം പറഞ്ഞു.\nകഴിഞ്ഞ ദിവസം സി.പി.എം മറയൂര് ഏരിയ സമ്മേളനത്തില് എംഎം മണി രാജേന്ദ്രനെതിരെ ഉന്നയിച്ചത് അതിരൂക്ഷമായ വിമര്‍ശനങ്ങളാണ്. അത് പറയേണ്ടിയിരുന്നത് സമ്മേളനവേദിയിലായിരുന്നോ അതോ പാര്‍ട്ടി ഘടകത്തിലായിരുന്നോ എന്ന് എം.എം മണി പരിശോധിക്കട്ടേയെന്നും രാജേന്ദ്രന് കൂട്ടിച്ചേര്‍ത്തു. പാര്‍ട്ടിക്ക് നല്‍കിയ കത്തില് വിവിധ ആവശ്യങ്ങള് ചൂണ്ടിക്കാണിച്ചിരുന്നു. ഇതിന് മറുപടി ലഭിക്കാത്തതിനാലാണ് പാര്‍ട്ടി സമ്മേളനത്തില് നിന്ന് വിട്ടുനില്‍ക്കുന്നത്.\nപാര്‍ട്ടി സമ്മേളനത്തില് പങ്കെടുക്കാത്തതിന് സംഘടനാപരമായി നടപടിയുണ്ടാകുമെന്നും പാര്‍ട്ടിയില് നിന്ന് പുറത്താക്കുമെന്നും കഴിഞ്ഞ ദിവസം മണി പറഞ്ഞിരുന്നു. പാര്‍ട്ടി അനുമതിയില്ലാതെ മാധ്യമങ്ങളിലൂടെ പ്രതികരണങ്ങള് നടത്തിയതിനെതിരേയും വിമര്‍ശനം ഉന്നയിച്ചിരുന്നു. മൂന്ന് തവണ എംഎല്‍എ സ്ഥാനം ഒരു തവണ ജില്ലാ പഞ്ചായത്ത് പ്രസിഡന്റ് എന്നീ പദവികള് പാര്‍ട്ടിയാണ് രാജേന്ദ്രന് നല്‍കിയത്. എന്നിട്ടും സീറ്റ് ലഭിച്ചില്ലെന്ന് പറഞ്ഞ് പാര്‍ട്ടി സ്ഥാനാര്‍ഥിയെ തോല്‍പ്പിക്കാന് ശ്രമിച്ചുവെന്നാണ് രാജേന്ദ്രന് നേരിടുന്ന ആരോപണം. ആരോപണമുയര്‍ന്നതിനാലാണ് അന്വേഷണ കമ്മിഷനെ നിയമിച്ചത്. എ. രാജയെ തോല്‍പ്പിക്കാന് രാജേന്ദ്രന് ശ്രമിച്ചുവെന്ന ആരോപണത്തിലാണ് അന്വേഷണം നടക്കുന്നത്.\nകുപ്പിവെള്ളത്തിന് വില കുറച്ച ഉത്തരവിന് സ്റ്റേ\nആര്യൻ ഖാൻ്റെ ജാമ്യ വ്യവസ്ഥയിൽ ഇളവ് നൽകി ബോംബെ ഹൈക്കോടതി


മധ്യപ്രദേശില് ആറുവയസുകാരിയെ തട്ടിക്കൊണ്ടുപോയി പീഡിപ്പിച്ചു; കണ്ണുകള് ചൂഴ്‌ന്നെടുത്ത നിലയില്, അതീവഗുരുതരം | DoolNews\nമധ്യപ്രദേശില് ആറുവയസുകാരിയെ തട്ടിക്കൊണ്ടുപോയി പീഡിപ്പിച്ചു; കണ്ണുകള് ചൂഴ്‌ന്നെടുത്ത നിലയില്, അതീവഗുരുതരം\nThursday, 23rd April 2020, 7:28 pm\nഭോപാല്: ബന്‍സിപുരയില് ആറുവയസുകാരിയെ തട്ടിക്കൊണ്ടുപോയി പീഡിപ്പിച്ചെന്ന് റിപ്പോര്‍ട്ട്. കുട്ടിയെ കാണാതായതിനെത്തുടര്‍ന്ന് നടത്തിയ അന്വേഷണത്തിനൊടുവില് വീട്ടില്‍നിന്നും കിലോമീറ്ററുകള് അകലെയുള്ള ഒഴിഞ്ഞ സ്ഥലത്ത് അബോധാവസ്ഥയില് കണ്ടെത്തുകയായിരുന്നു. ബുധനാഴ്ച വൈകീട്ടാണ് കുട്ടിയെ കാണാതായതെന്ന് പൊലീസ് അറിയിച്ചു.\nകുട്ടിയുടെ കയ്യുകളും കാലുകളും കയറുപയോഗിച്ച് കെട്ടിയിട്ട നിലയിലാണ് കണ്ടെത്തിയത്. കുട്ടി പീഡനത്തിന് ഇരായയെന്നാണ് പ്രാഥമിക വിവരമെന്നും പൊലീസ് പറഞ്ഞു. കുട്ടിയുടെ ഇരു കണ്ണുകളും ചൂഴ്‌ന്നെടുത്ത നിലയിലായിരുന്നു. കുട്ടിയുടെ കണ്ണുകള് നീരുവെച്ചിരിക്കുന്നതിനാല് റെറ്റിനയില് പരിശോധന നടത്താന് കഴിയുന്നില്ലെന്ന് ഡോക്ടര് പൊലീസുദ്യോഗസ്ഥരെ അറിയിച്ചു.\nകുട്ടി അതീവ ഗുരുതരാവസ്ഥയിലാണെന്നും ജബല്‍പൂരിലെ ആശുപത്രിയിലേക്ക് മാറ്റുകയാണെന്നും എസ്.പി ഹേമന്ത് ചൗഹാന് പറഞ്ഞു. വിഷയം അന്വേഷിക്കാന് സംഘത്തെ നിയോഗിച്ചിട്ടുണ്ടെന്നും പ്രതികളെക്കുറിച്ച് വിവരം നല്‍കുന്നവര്‍ക്ക് 10,000 രൂപ പ്രതിപലം പ്രഖ്യാപിച്ചെന്നും അദ്ദേഹം വ്യക്തമാക്കി.\n‘മദ്യശാലകള് ഉടനടി തുറക്കണം’; ധാര്‍മ്മിക പ്രശ്‌നങ്ങള് മാറ്റിവെച്ച് നടപടി സ്വീകരിക്കണമെന്ന് മഹാരാഷ്ട്ര സര്‍ക്കാരിനോട് എം.എന്.എസ്\nബുധനാഴ്ച വൈകീട്ട് അഞ്ചുമണിയോടെ അയല്‍വീട്ടിലേക്ക് പോയതാണ് കുട്ടിയെന്നാണ് വീട്ടുകാര് നല്‍കുന്ന വിവരം. അതിന് പിന്നാലെ കുട്ടിയെ കാണാതാവുകയായിരുന്നു.\nരാജ്യത്ത് ലോക്ഡൗണ് പ്രഖ്യാപിച്ചതിന് ശേഷം മധ്യപ്രദേശില്‍നിന്നും റിപ്പോര്‍ട്ട് ചെയ്യുന്ന രണ്ടാമത്തെ സംഭവമാണിത്. ഷാപുരയില് കഴിഞ്ഞ ദിവസം അന്ധയായ യുവതിയെ വീട്ടിനുള്ളില് അതിക്രമിച്ച് കയറി ബലാത്സംഗം ചെയ്തിരുന്നു.\nഡൂള്‍ന്യൂസിനെ ഫേസ്ബുക്ക്, ടെലഗ്രാം, ഹലോ പേജുകളിലൂടെയും ഫോളോ ചെയ്യാം. വീഡിയോ സ്‌റ്റോറികള്‍ക്കായി ഞങ്ങളുടെ യൂട്യൂബ് ചാനല് സബ്‌സ്‌ക്രൈബ് ചെയ്യുക.


ആന്റിബയോട്ടിക്ക് പ്രതിരോധം വെല്ലുവിളിയാകുന്നു; 2050ഓടെ ക്യാന്‍സറിനെയും പ്രമേഹത്തെക്കാളും കൂടുതല് രോഗാണുക്കള് വ്യാപിക്കുമെന്ന് മുന്നറിയിപ്പ് - Rose Malayalam | Rose Malayalam\nUpdated on 23-10-2018 at 7:38 am\n2050ഓടെ ആന്റിബയോട്ടിക്കുകളോട് പ്രതിരോധം ആര്‍ജ്ജിച്ച രോഗാണുക്കള് മനുഷ്യരാശിക്ക് വന് പ്രതിസന്ധിയാകുമെന്ന് വിലയിരുത്തല്. നിലവിലെ ഏറ്റവും വലിയ കൊലയാളികളായ ക്യാന്‍സര്, പ്രമേഹം എന്നിവയെ ഈ സൂപ്പര്‍ബഗ്ഗുകള് കവച്ചുവെക്കുമെന്നാണ് വിദഗ്ദ്ധര് പറയുന്നു. ആന്റിബയോട്ടിക് ഉപയോഗം കുറയ്ക്കണമെന്ന ബോധവല്‍ക്കരണം നടക്കുന്നുണ്ടെങ്കിലും യൂറോപ്പിലെ ഡോക്ടര്‍മാര് രോഗികള്‍ക്ക് ആന്റിബയോട്ടിക്കുകള് നല്‍കുന്നത് പതിവാക്കിയിരിക്കുകയാണെന്നും മുന്നറിയിപ്പില് വ്യക്തമാക്കുന്നു. ആന്റിബയോട്ടിക്കുകളോട് പ്രതിരോധം ആര്‍ജ്ജിച്ച രോഗാണുക്കള് ആശുപത്രികളിലെ ശസ്ത്രക്രിയകള് പോലും മാരകമാക്കിയേക്കാമെന്നാണ് മുന്നറിയിപ്പ്.\nസാധാരണ മരുന്നുകള് പോലും രോഗികളില് ഫലപ്രദമാകാത്ത അവസ്ഥ സംജാതമാകും. നിലവിലുള്ള ആന്റിബയോട്ടിക്കുകളും ഫലിക്കാത്ത സ്ഥിതിയുണ്ടാകുമെന്നും മുന്നറിയിപ്പ് പറയുന്നു. ഇതോടെ അണുബാധകള്‍ക്ക് ചികിത്സ തന്നെ ഇല്ലാതാകും. ഇപ്പോള്‍ത്തന്നെ ആന്റിബയോട്ടിക് പ്രതിരോധം ആര്‍ജ്ജിച്ച രോഗാണുക്കള് മൂലം യൂറോപ്പില് ആകമാനം 25,000 പേരാണ് ഇതുമൂലം മരിക്കുന്നത്. അടുത്ത 30 വര്‍ഷത്തിനുള്ളില് ആഗോള തലത്തില് സൂപ്പര്‍ബഗ്ഗുകള് മൂലം കൊല്ലപ്പെടുന്നവരുടെ എണ്ണം പത്ത് മില്യണ് ആകുമെന്നാണ് കരുതുന്നത്.\nആന്റിബയോട്ടിക്കുകള് ആരോഗ്യമേഖലയില് അനിവാര്യമാണെങ്കിലും അമിതഉപയോഗം രോഗാണുക്കളില് പ്രതിരോധം ഉണ്ടാക്കുന്നതായി മുന്‍പ് ലാന്‍സെറ്റ് ജേണലില് പ്രസിദ്ധപ്പെടുത്തിയ ലേഖനത്തില് വ്യക്തമാക്കിയിരുന്നു. കുറച്ചുവര്‍ഷങ്ങള്‍ക്കുള്ളില് വൈദ്യശാസ്ത്രപരമായും സാമൂഹികമായും സാമ്പത്തികമായും ലോകം ഇതിന് കനത്തവില നല്‍കേണ്ടിവരുമെന്നും ലേഖനം മുന്നറിയിപ്പുനല്‍കുന്നു.\nആസ്പത്രികളില് വിവേചനമില്ലാതെ ഈ ഇനത്തിലെ മരുന്നുകള് ഉപയോഗിക്കുന്നതും പ്രശ്നമുണ്ടാക്കുന്നതായി ഗവേഷകര് പറയുന്നു. സ്വയംചികിത്സ, മരുന്നുകളെക്കുറിച്ചുള്ള അറിവില്ലായ്മ, പരസ്യങ്ങളുടെ സ്വാധീനം തുടങ്ങിയവയും അമിത ആന്റിബയോട്ടിക് ഉപയോഗത്തിന് കാരണങ്ങളാണ്. ഇതുകൂടാതെ ദാരിദ്ര്യവും അനാരോഗ്യസാഹചര്യങ്ങളും രോഗാണുക്കളുടെ പ്രതിരോധം വര്‍ധിപ്പിക്കുന്ന അവസ്ഥയിലേക്ക് നയിക്കുന്നു.\nബാക്ടീരിയ ഉണ്ടാക്കുന്ന രോഗങ്ങള്‍ക്കേ ഇത്തരം മരുന്നുകള് ഫലപ്രദമാകൂ. എന്നാല്, വൈറസ് ഉണ്ടാക്കുന്ന ജലദോഷം, അനുബന്ധരോഗങ്ങള് ഇവയ്ക്ക് ആന്റിബയോട്ടിക്കുകള് ഉപയോഗിക്കുന്നതായി കാണുന്നു. ഇത് രോഗാണുക്കളുടെ ശക്തി വര്‍ധിപ്പിക്കാനേ ഉതകൂ. മരുന്നുകള്‍കൊണ്ട് കീഴ്പ്പെടുത്താന് കഴിയാത്ത പുതിയ രോഗാണുക്കളുടെ കടന്നുവരവിനെതിരായി വൈദ്യശാസ്ത്രസമൂഹവും ജനങ്ങളും ജാഗ്രതപുലര്‍ത്തേണ്ടിയിരിക്കുന്നു.


gulf-malayalees-ticket rate-increased-ifther Archives - Calicut Journal\nHome » Tag Archives: gulf-malayalees-ticket rate-increased-ifther\nTag Archives: gulf-malayalees-ticket rate-increased-ifther\nടിക്കറ്റ് നിരക്ക് വര്‍ധന; പെരുന്നാള് സമയത്ത് പ്രവാസികളെ പിഴിഞ്ഞ് വിമാനക്കമ്പനികള്\nപെരുന്നാള് സമയത്ത് നാട്ടിലേക്ക് വരാനിരിക്കുന്ന പ്രവാസികളെ വെട്ടിലാക്കി വിമാനക്കമ്പനികള്. നോമ്പ് കാലമായതിനാല് നാട്ടിലേക്ക് വരാനിരിക്കെ വിമാനക്കമ്പനികള് ടിക്കറ്റ് വില കുത്തനെ കൂട്ടി. നിലവിലെ നിരക്കിന്റെ നാലിരട്ടിയോളം വരെ വര്‍ധനയാണ് എയര് ഇന്ത്യ അടക്കമുള്ള വിമാനക്കമ്പനികളുടെ ടിക്കറ്റ് നിരക്കില് ഉണ്ടായിരിക്കുന്നത്. ടിക്കറ്റ് നിരക്ക് കൂട്ടുന്നതില് എയര് ഇന്ത്യയും സ്വകാര്യവിമാനക്കമ്പനികളും മത്സരിക്കുകയാണ്. 20,000 മുതല് 32,000 രൂപ വരെയാണ് ടിക്കറ്റ് നിരക്ക്. ദുബായില് നിന്ന് കോഴിക്കോടേക്ക് നിലവില് 12,000 രൂപയാണ് എയര് ഇന്ത്യയുടെ നിരക്കെങ്കില് ചെറിയ പെരുന്നാളിനോട് അടുത്ത ദിവസങ്ങളില് നിരക്ക് 32,000 രൂപ വരെയാണ്. ദുബായില് ...


UUKMA News ബ്രെക്സിറ്റ്: യൂറോപ്യൻ യൂണിയൻ രാജ്യങ്ങൾ സന്ദർശിക്കുന്നതിന് പുതിയ ഫീസ് നിരക്ക് ഏർപ്പെടുത്താൻ ആലോചന - UUKMA News ബ്രെക്സിറ്റ്: യൂറോപ്യൻ യൂണിയൻ രാജ്യങ്ങൾ സന്ദർശിക്കുന്നതിന് പുതിയ ഫീസ് നിരക്ക് ഏർപ്പെടുത്താൻ ആലോചന - UUKMA News\nബ്രെസ്സൽസ്: ബ്രെക്സിറ്റിന് ശേഷം യൂറോപ്യൻ യൂണിയൻ രാജ്യങ്ങൾ സന്ദർശിക്കുന്നതിന് പുതിയ ഫീസ് നിരക്ക് ഏർപ്പെടുത്താനുള്ള ബ്രെസ്സൽസ്. ട്രാവൽ അതോറൈസെഷൻ ഫീ എന്ന പേരിൽ ഏഴ് യൂറോയാണ് ഒരു യാത്രക്കാരനിൽ നിന്നും ഈടാക്കുന്നത്. യാത്രയ്ക്ക് മുൻപ് ഓൺലൈനിൽ അതോറൈസെഷൻ ഡോക്കുമെന്റ് ഫീസിനൊപ്പം സമർപ്പിക്കണമെന്നാണ് പുതിയ നിർദ്ദേശത്തിലുള്ളത്. മൂന്ന് വർഷത്തേക്കാണ് ഇതിന്റെ കാലാവധി.\nയൂറോപ്യൻ യൂണിയന് പുറത്തുള്ള വിസ ആവശ്യമില്ലാത്ത എല്ലാ രാജ്യങ്ങളിൽ നിന്നുള്ള യാത്രക്കാർക്കും ട്രാവൽ അതോറൈസെഷൻ ഡോക്കുമെന്റ് നൽകേണ്ടി വരും. എന്നാൽ ഇ ഇ എ/ ഇ എഫ് ടി എ അംഗ രാജ്യങ്ങളിലുള്ളവർക്ക് ഈ നിയമം ബാധകമല്ല. ബോർഡർ പരിശോധനകൾ ശക്തമാക്കുന്നതിന്റെ ഭാഗമായാണ് പുതിയ നിർദ്ദേശം. ട്രാവൽ അതോറൈസെഷൻ ഡോക്കുമെന്റുകൾ കാലേകൂട്ടി സമർപ്പിക്കുന്നതോടെ ബോർഡർ ചെക്കിങ് കൂടുതൽ സുഗമമാക്കാൻ കഴിയുമെന്ന് അധികൃതർ പറയുന്നു. എന്നാൽ വിസ എടുത്ത് വരുന്ന സന്ദർശകർക്ക് ഇതിന്റെ ആവശ്യമില്ല. നിലവിൽ കർശനമായ പരിശോധനനകൾക്ക് ശേഷം മാത്രമാണ് വിസകൾ അനുവദിക്കുന്നത്.\nപുതിയ നിയമം ഏറ്റവുമധികം ബാധിക്കുക ബ്രിട്ടീഷുകാരെ തന്നെയാകും. ബ്രിട്ടൻ ബ്രെക്സിറ്റിന് ശേഷം സിംഗിൾ മാർക്കറ്റിൽ തുടരില്ല എന്ന തീരുമാനമെടുത്തിരുന്നു. അതുകൊണ്ട് തന്നെ യൂറോപ്യൻ യൂണിയൻ രാജ്യങ്ങളിലേക്കുള്ള സ്വതന്ത്ര സഞ്ചാരവും നിലയ്ക്കും. നോർവെ, ഐസ്ലാൻഡ്, സ്വിറ്റ്സർലാൻഡ് തുടങ്ങിയ രാജ്യങ്ങൾക്കും പുതിയ നിയമം തിരിച്ചടിയാകും.


കയ്യൂര് സ്കൂള് കുതിക്കുന്നു; പുതിയ സൌകര്യങ്ങളിലേക്ക് | Kasaragod | Kerala | Deshabhimani | Tuesday Oct 31, 2017\nകയ്യൂര് സ്കൂള് കുതിക്കുന്നു; പുതിയ സൌകര്യങ്ങളിലേക്ക്\nചെറുവത്തൂര് > കയ്യൂരിന്റെ കുതിപ്പിന് അറിവിന്റെ വാതായനങ്ങള് തുറന്ന് കൊടുത്ത് കയ്യൂര് ഗവ. വൊക്കേഷണല് ഹയര്‍സെക്കന്‍ഡറി സ്കൂള്. 1957ലെ ഇ എം എസ് മന്ത്രിസഭയാണ് കയ്യൂരില് സ്കൂള് അനുവദിച്ചത്. സ്കൂളിനായി പുതുതായി തയ്യാറാക്കിയ പുതിയ ബോക്ക് ചൊവ്വാഴ്ച രാവിലെ പത്തിന് മുഖ്യമന്ത്രി പിണറായി വിജയന് ഉദ്ഘാടനം ചെയ്യും.\nകയ്യൂര് രക്തസാക്ഷി മണ്ഡപത്തിന് സമീപത്തെ ഹാളിലായിരുന്നു സ്കൂള് പ്രവര്‍ത്തിച്ചിരുന്നത്. പിന്നീട് ജനങ്ങളുടെ അകമഴിഞ്ഞ പരിശ്രമത്തിലൂടെ നിലവില് സ്കൂള് നില നില്‍ക്കുന്ന സ്ഥലത്ത് കെട്ടിടം പണിതു. വാഹനങ്ങള് എത്താനുള്ള സൌകര്യം അന്നുണ്ടായിരുന്നില്ല. അരയാക്കടവില് തോണിയില് എത്തിച്ച കെട്ടിട നിര്‍മാണ വസ്തുക്കള് കിലോമീറ്ററോളം തലച്ചുമടായി കൊണ്ടു വന്നാണ് കെട്ടിടം പണിതത്. പിന്നീടുള്ള ഓരോ ഘട്ടത്തിലും സ്കൂള് വളര്‍ച്ചയുടെ പാതയിലായി. ഹൈസ്കൂളായി ആരംഭിച്ച സ്കൂളില് പിന്നീട്, ഹയര്‍സെക്കന്‍ഡറിയും വൊക്കേഷണല് ഹയര്‍സെക്കന്‍ഡറിയും അനുവദിച്ചു. പാഠ്യ- പാഠ്യേതര വിഷയങ്ങളില് ഉന്നത നിലവാരം പുലര്‍ത്തുന്ന സ്കൂളുകളുടെ പട്ടികയിലാണ് കയ്യൂര് സ്കൂള്. എസ്എസ്എല്‍സി പരീക്ഷയില് തുടര്‍ച്ചയായി എട്ടാം തവണയും നൂറു ശതമാനം വിജയം നേടിയ സ്കൂളാണിത്. സ്കൂള് വികസനത്തിനനുസരിച്ച് ആവശ്യമായ കെട്ടിട സൌകര്യം സ്കൂളിനുണ്ടായിരുന്നില്ല. പി കരുണാകരന് എംപിയുടെ ശ്രമഫലമായി എന്‍ഡോസള്‍ഫാന് പാക്കേജില് ഉള്‍പ്പെടുത്തി നബാര്‍ഡിന്റെ ധനസഹായത്തോടെ ജില്ലയില് നടപ്പാക്കുന്ന വിവിധ പദ്ധതികളുടെ ഭാഗമായി കയ്യൂര് സ്കൂള് കെട്ടിവും ഒരുങ്ങി. രണ്ടരക്കോടി ചെലവില് നിര്‍മിച്ച രണ്ട് നില കെട്ടിടത്തില് 24 മുറികളാണുള്ളത്. ഹയര്‍സെക്കന്‍ഡറി ബ്ളോക്കാണ് ഇതില് പ്രവര്‍ത്തിക്കുക. പുതിയ ബ്ളോക്ക് തുറന്ന് കൊടുക്കുന്നതോടെ സ്കൂളിന്റെ അടിസ്ഥാന സൌകര്യങ്ങള് കൂടുതല് മെച്ചപ്പെടും. സ്കൂളിനെ പൂര്‍ണമായും ഹൈടെക്ക് ആക്കാനുള്ള ശ്രമങ്ങള് പിടിഎ, അധ്യാപകര്, നാട്ടുകാര്, പൂര്‍വ വിദ്യാര്‍ഥികള് എന്നിവരുടെ നേതൃത്വത്തില് നടക്കുകയാണ്.


കുഞ്ഞന് പെലിക്കനും കൂട്ടരും; നിങ്ങളെ തേടി വരുന്നു ടാറ്റയുടെ ഈ ചുണക്കുട്ടന്‍മാര് | Upcoming Tata Pelican| Tata Q 501| Tata X 451| Tiago Sport| Tiago EV\nJan 7, 2018, 02:03 PM IST\nജാഗ്വര് ലാന്‍ഡ്റോവര് സഹകരണത്തിലിറങ്ങുന്ന ടാറ്റയുടെ ആദ്യ ആദ്യ വാഹനമായിരിക്കും Q 501. അതുകൊണ്ടുതന്നെ, എതിരാളികള് വരെ ഭയക്കുന്നുണ്ട് ഇവനെ.\nരണ്ടു വര്‍ഷം കൂടുമ്പോള് നടക്കുന്ന ഇന്ത്യന് വാഹനമേള നല്‍കുന്നത് നമ്മുടെ രാജ്യത്തെ വാഹന വിപണിയുടെ ഏകദേശ ചിത്രമാണ്. ഇപ്പോള് ലോകം ഉറ്റുനോക്കുന്ന മേളയായി ഇത് മാറിക്കഴിഞ്ഞു. ആഗോള വാഹനഭീമന്‍മാരെല്ലാം ഒരുമിക്കുന്ന പ്രഗതി മൈതാനത്ത് ഇന്ത്യക്കാരുടെ രുചിയറിയുന്ന വാഹനങ്ങളുടെ ശ്രേണിതന്നെ തുറക്കപ്പെടും. ഇത്തവണ പ്രതീക്ഷയേറ്റുന്നത് തനി ഇന്ത്യനായ ടാറ്റ തന്നെയാണ്. 2017-ന്റെ അവസാനത്തില് ടാറ്റ വിപണിയിലിറക്കിയ വാഹനങ്ങള് അതിനുള്ള സൂചനയായിരുന്നു. വരാന്‍പോകുന്ന കൊടുങ്കാറ്റിന് മുമ്പേയുള്ള ഇടിമുഴക്കം. നെക്സോണിന്റെ വരവോടെ കോംപാക്ട് എസ്.യു.വി. രംഗത്ത് വേരിറക്കിയ ടാറ്റ, വരുന്ന ഓട്ടോ എക്സ്‌പോയില് മറ്റു മേഖലകളിലേക്കു കൂടി കണ്ണെറിഞ്ഞാണ് വരവ്. ഇന്ത്യ എക്സ്‌പോയില് ടാറ്റ കൊണ്ടുവരുമെന്നു പ്രതീക്ഷിക്കുന്ന ചിലരെ പരിചയപ്പെടാം.\nപിന്നോട്ടുപോയ നാനോ വിപണി തിരിച്ചുപിടിക്കാനുള്ള ടാറ്റയുടെ ശ്രമമാണ് പെലിക്കന്. നാനോയുടെ പുതുജന്മം എന്നു വേണമെങ്കില് പറയാം. ഹെഡ്ലൈറ്റില് തുടങ്ങി ഗ്രില്ലിലും ബോഡിയിലുമെല്ലാം മാറ്റങ്ങള് വരുത്തിയിട്ടുണ്ടെന്ന് ചിത്രത്തില് നിന്ന് ബോധ്യമാവും. കുറച്ചുകൂടി കരുത്തു തോന്നിക്കാനായി ഷോള്‍ഡര് ലൈനും വീല് ആര്‍ച്ചുകളും നല്‍കിയിട്ടുണ്ട്. ഉള്ളിലും നാനോയുടെ ആധുനികീകരണം നടന്നിട്ടുണ്ട്. ഓട്ടോ എക്‌സ്പോയില് പെലിക്കണിന്റേയും പ്രോട്ടോടൈപ്പ് എത്തുമെന്നാണ് പ്രതീക്ഷ. ഭാവിയില് ടാറ്റയുടെ വൈദ്യുത കാറിന്റേയും രൂപം ഇതുപോലെയായിരിക്കാം.\n# ക്യു 501\nടാറ്റ കുടുംബത്തില് നിന്നുള്ള ആഡംബര എസ്. യു.വി. അടുത്തിടെ പുറത്തിറക്കിയ 'ഹെക്‌സ'യ്ക്ക് മുകളിലൊരാള്. അത്തരത്തിലൊരു വമ്പന് അണിയറയില് ഒരുങ്ങുന്നുവെന്ന് കേള്‍ക്കാന് തുടങ്ങിയിട്ട് കാലം കുറച്ചായിരുന്നു. എന്നാല്, ഇപ്പോള് 'ക്യു 501' എന്ന രഹസ്യപേരിട്ട് വിളിക്കുന്ന ഈ എസ്.യു.വി.യെ ടെസ്റ്റ് ഡ്രൈവില് നാട്ടില് ചിലയിടങ്ങളിലൊക്കെ കാണാന് തുടങ്ങിയിട്ടുണ്ട്. ഈ എക്‌സ്പോയില് ടാറ്റയില് നിന്ന് ഏറെ പ്രതീക്ഷയുണര്‍ത്തുന്നതാണ് ക്യു 501. എന്തെന്നാല് ടാറ്റ 'ജാഗ്വര് ലാന്‍ഡ്‌റോവര്' സഹകരണത്തിലിറങ്ങുന്ന ആദ്യ വാഹനമായിരിക്കും ഇത്. അതുകൊണ്ടുതന്നെ, എതിരാളികള് വരെ ഭയക്കുന്നുണ്ട് ഇവനെ.\nലാന്‍ഡ് റോവറിന്റെ പ്രശസ്തമായ ഡിസ്‌കവറി സ്‌പോര്‍ട്ടിന്റെ എല്. 550 പ്ലാറ്റ്ഫോമാണ് ക്യു 501 പിന്തുടരുന്നത്. ഡിസ്‌കവറി സ്‌പോട്ടില് നിന്നുള്ള സാങ്കേതികതയും ഇതിന് പിന്തുണയായുണ്ടാവും. ഇന്ത്യയിലെ ജീപ്പ് കോംപാസിന് കരുത്തു പകരുന്ന ഫിയറ്റ് 2.0 ലിറ്റര് മള്‍ട്ടി ജെറ്റ് എന്‍ജിനായിരിക്കും ക്യു 501-ലും ഉണ്ടാവുക. മാന്വലും ഓട്ടോമാറ്റിക്കുമായിരിക്കും ട്രാന്‍സ്മിഷന്. നെക്‌സോണ്, ഹെക്‌സ്, ടിഗോള്, ടിയാഗോ എന്നിവയുടെ ഡിസൈന് തന്നെയായിരിക്കും ക്യു 501-ഉം പിന്തുടരുക.\nടാറ്റയുടെ പുതുതലമുറ വാഹനങ്ങളുടെ പ്രത്യേകതയായ കൂടിയ ഗ്രൗണ്ട് ക്ലിയറന്‍സ് ഇതിലും തുടരുമെന്ന് പ്രത്യേകിച്ച് പറയേണ്ടിവരില്ല. 17 ലക്ഷം മുതല് 24 ലക്ഷം വരെയായിരിക്കുമെന്നാണ് വിപണിയില് നിന്നുള്ള വിവരങ്ങള്. ഇത്രയും വിവരങ്ങള് പുറത്തുവന്ന സ്ഥിതിയ ഓട്ടോ എക്‌സ്‌പോയിലെ തിളങ്ങുന്ന താരമായിരിക്കും ഈ കരുത്തന്.\n# എക്‌സ് 451\nഹാച്ച് ബാക്കുകളില് ടാറ്റയുടെ ടിയാഗോ തിളങ്ങുകയാണ്. പുതിയ തരംഗത്തിന് തുടക്കമിട്ടായിരുന്നു ടിയാഗോ ടാറ്റാ കുടുംബത്തിലെത്തിയത്. വില്‍പ്പനയില് മുന്നേറുകയാണെങ്കിലും ടിയാഗോയ്ക്ക് മുകളില് ഒരു പ്രീമിയം ഹാച്ച് ബാക്കിനെ ടാറ്റാ ഓട്ടോ എക്‌സ്പോയില് അവതരിപ്പിച്ചേക്കുമെന്നാണ് സംസാരം. ടാറ്റയുടെ അഡ്വാന്‍സ്ഡ് മോഡുലാര് പ്ലാറ്റ്ഫോം (എ.എം.പി.) യില് അവതരിപ്പിക്കുന്ന ആദ്യ വാഹനമായിരിക്കും 'എക്‌സ് 451' എന്ന് രഹസ്യനാമത്തില് വരുന്ന ഹാച്ച് ബാക്ക്.\nഇന്ത്യയിലേയും യൂറോപ്പിലേയും ഡിസൈന് വിദഗ്ദ്ധര് ഒന്നിച്ചിരുന്ന് രൂപംകൊടുത്ത ഇതില് ഏറെ പ്രതീക്ഷയാണ് കമ്പനി വെച്ചുപുലര്‍ത്തുന്നത്. പ്രീമിയം ഹാച്ച്ബാക്ക് വിഭാഗത്തിലെ തിളങ്ങും താരങ്ങളായ മാരുതി സുസുക്കി ബലേനോ, ഹ്യുണ്ടായ് എലൈറ്റ് ഐ ട്വന്റി, ഹോണ്ട ജാസ്, ഫോക്‌സ്വാഗണ് പോളോ എന്നിവര്‍ക്കിടയിലേക്കാണ് പുതിയ താരവുമായി ടാറ്റ വരുന്നത്. മറ്റ് ഹാച്ച്ബാക്കുകളില് നിന്ന് വേറിട്ടുനില്‍ക്കുന്ന ഏറെ പ്രത്യേകതകളാണ് കമ്പനി ഇതിനെക്കുറിച്ച് നല്‍കുന്നത്.\nഡിസൈനിലുള്ള മാറ്റം തന്നെയാണ് വലുത്. കറുത്ത ഗ്രില്ലാം പ്രൊജക്ടര് ഹെഡ്ലാമ്പുകളും എല്.ഇ.ഡി.ഡി.ആര്.എല്ലും ചേര്‍ന്നുള്ള ഹെഡ്ലൈറ്റ് ക്ലസ്റ്റര് എല്.ഇ.ഡി. ടെയില് ലാമ്പുകള് എന്നിവയൊക്കെ സൗന്ദര്യവര്‍ധനയ്ക്കുള്ള ഉപാധികളാക്കിയിട്ടുണ്ട്. നെക്‌സോണിന്റെ ഹിറ്റായ സ്റ്റിയറിങ് വീല് തന്നെ ഇതിലും തുടരും. ചെറിയ സ്റ്റിയറിങ് വീലില് ആവശ്യത്തിനുള്ള സൗകര്യങ്ങളൊക്കെയുണ്ടാവും.\nനെക്‌സോണിന് കരുത്തേകുന്ന 1.5 ലിറ്റര്, 1.2 ലിറ്റര് ടര്‍ബോ ചാര്‍ജ്ഡ് എന്‍ജിനുകളായിരിക്കും ഡീസലിലും പെട്രോളിലുമായി ഇതിന് കരുത്തേകുക. ഓട്ടോ എക്‌സ്പോയില് ഇതിന്റെ ചെറുരൂപമെങ്കിലും ടാറ്റ കൊണ്ടുവരുമെന്നാണ് കരുതുന്നത്.\n# ടിയാഗോ സ്‌പോര്‍ട്ട്\nടാറ്റയുടെ തലവര മാറ്റിക്കുറിച്ചതാണ് 'ടിയാഗോ'. ഹാച്ച്ബാക്ക് വിപണിയില് വില്‍പ്പന കുതിച്ചുയര്‍ത്തുന്ന ടിയാഗോയുടെ കൂടുതല് സ്‌പോര്‍ട്ടിയാക്കുവാനുള്ള ശ്രമമാണിത്. നെക്‌സോണില് ഉപയോഗിക്കുന്ന 1.2 ലിറ്റര് ടര്‍ബോ ചാര്‍ജ്ഡ് എന്‍ജിന് ടിയാഗോ സ്‌പോര്‍ട്ടില് കണ്ടേക്കാം. ഗ്രില്ലും വീല് ആര്‍ച്ചും ഫോഗ്ലാമ്പ് ക്ലസ്റ്ററുമെല്ലാം മാറിയായിരിക്കും പുതിയ ടിയാഗോ സ്‌പോര്‍ട്ടിന്റെ വരവ്.\n# ടിയാഗോ ഇ.വി.\nവൈദ്യുത കാര് രംഗത്ത് പുതിയ കാല്‍വെപ്പാണ് ടാറ്റ ടിയാഗോയുടെ വൈദ്യുത മോഡലിലൂടെ നടത്തിയത്. കഴിഞ്ഞ ദിവസമായിരുന്നു ആദ്യ വൈദ്യുത കാറിന്റെ പുറത്തിറക്കല് നടത്തിയത്. ഈ കാറായിരിക്കും ഓട്ടോ എക്‌സ്പോയിലെ ടാറ്റാ സ്റ്റാളിന്റെ മറ്റൊരാകര്‍ഷണം. ടാറ്റയുടെ യൂറോപ്യന് സാങ്കേതിക ഗവേഷണ കേന്ദ്രത്തിലാണ് ഈ വൈദ്യുത കാര് തയ്യാറാക്കിയത്. 200 എന്.എം. ടോര്‍ക്ക് നല്‍കുന്ന 85 കിലോവാട്ട് എന്‍ജിനാണിതിന് ശക്തിയേകുന്നത്. നൂറു കിലോമീറ്റര് വേഗം കൈവരിക്കാന് പതിനൊന്ന് സെക്കന്‍ഡുകള് മതിയെന്നാണ് കമ്പനി അവകാശപ്പെടുന്നത്. ഇന്ത്യയിലെ വൈദ്യുത കാര് രംഗത്തേക്ക് ടാറ്റയുടെ വരവ് പ്രതീക്ഷയേറ്റുകയാണ്.\nContent Highlights; Upcoming Tata Cars\nTat aQ 501


ഇന്ന് ഇന്ത്യയിൽ ഏറ്റവും സാർത്ഥകമായ രാഷ്ട്രീയം കൈകാര്യം ചെയ്യുന്ന ദളിതരുടെ മുന്നിൽ കൃത്യമായ നിലപാട് എടുക്കാൻ CPI M ന് കഴിയാതെ പോയാൽ നഷ്ടം CPIM ന് മാത്രമായിരിക്കും - കെ.ജെ.ജേക്കബ്\nPrevious Article അസഹിഷ്ണുതയുടെ മൂർത്തികൾ ഉഗ്രരൂപം പൂണ്ടാടുമ്പോൾ,ജനാധിപത്യ വ്യവസ്ഥിതിയുടെ തലയിൽ വാമന പാദം പതിയുമ്പോൾ, അതിനെതിരെ ഉച്ചത്തിൽ ശബ്ദിക്കുക എന്നത് ഏറ്റവും ശക്തമായ രാഷ്ട്രീയം - അമീറ ഐഷാബീഗം\nNext Article " പടച്ചവനെ.. കുട്ടാപ്പുക്കാക്ക് ഉടന് അംനീഷ്യവരണേ" - ഷെറീഫ് ബ്ലാങ്ങാട്\nഗുജറാത്ത് ജനസംഖ്യയുടെ ഏഴു ശതമാനം മാത്രമാണ് ദളിതുകൾ. പക്ഷേ 'ചന്തിക്കടി' എന്ന് പരിവാരബുദ്ധിജീവികേന്ദ്ര(!)തലവൻ പുച്ഛിച്ച പീഡനവും അതിൽവന്നുചേർന്ന അപമാനവും സഹിച്ചു മിണ്ടാതിരിക്കുകയോ 'അയ്യോ ഞങ്ങളെ തല്ലിയേ' എന്ന് നിലവിളിക്കുകയോ അല്ല അവർ ചെയ്തത്. ദളിത് സ്വാഭിമാന യാത്ര നടത്തി അതൊരു രാഷ്രീയമായി അവർ വളർത്തിയെടുത്തു. ആറുമാസം മുൻപുവരെ ബിജെപിയ്ക്കു മാത്രം എന്ന് എഴുതിത്തള്ളിയ ഗുജറാത്ത് തെരഞ്ഞെടുപ്പിൽ മറ്റൊരു വഴികൂടിയുണ്ട് എന്ന് മനുഷ്യർക്ക് ആദ്യമായി തോന്നിയത് ദളിതരുടെ ആ എണീറ്റുനിൽപ്പിനു ശേഷമാണ്.\nഗുജറാത്തിൽ, ഹിന്ദുത്വ രാഷ്ട്രീയത്തിന്റെ പരീക്ഷണശാലയിൽ, അതിന്റെ ഈറ്റില്ലത്തിൽ, ഹിന്ദുത്വ ശക്തികൾക്കെതിരെ നട്ടെല്ലുനിവർത്തി നില്ക്കാൻ അപ്പുറത്തുള്ളവരുടെ അധികാരദണ്ഡുകൾ ദലിതർക്കൊരു പ്രശ്നമായില്ല എങ്കിൽ കേരളത്തിൽ അതൊട്ടും ഒരു പ്രശ്നമാകേണ്ടതില്ല. അതുകൊണ്ടാണ് കേരളത്തിന്റെ എല്ലാ ഭാഗത്തുനിന്നും ദളിതർ വടയമ്പാടിയിലെത്തിയത്. അവിടെയും അവർ നടത്തിയത് നിലവിളിയല്ല, സ്വാഭിമാന യോഗമാണ്. ആവശ്യമുള്ളവർക്ക് അതിന്റെ വ്യത്യാസം മനസിലാക്കാം.\nനവോത്‌ഥാനത്തിന്റെ നല്ല മൂല്യങ്ങൾ അസ്തമിച്ചുതുടങ്ങിയ, നാണമില്ലാതെ മനുഷ്യർ ജാതി പൊക്കിക്കൊണ്ടുവന്നു വാലാക്കി കൊണ്ടുനടക്കാൻ തുടങ്ങിയ കേരളത്തിന്റെ പൊതുമണ്ഡലത്തിൽ ഇന്ന് ദളിതൻ കൂടുതൽ വിവേചനം നേരിടുന്നു എന്നതാണ് യാഥാർഥ്യം. അതിനെതിരെയാണ് അവരുടെ പോരാട്ടം.\nഇന്ന് ഇന്ത്യയിൽ ഏറ്റവും സാർത്ഥകമായ രാഷ്ട്രീയം കൈകാര്യം ചെയ്യുന്നത് ദളിതരാണ് എന്നാണ് എന്റെ വിലയിരുത്തൽ. പരിവാരത്തിനെതിരെയും ഫാസിസത്തിനെതിരെയും സമരം ചെയ്യുന്നത് അവരാണ്. അവർക്കതിന്റെ ആവശ്യവുമുണ്ട്. മായാവതി എവിടെയെത്തി, ജാനു എവിടെ എന്നൊക്കെയുള്ള ചോദ്യങ്ങൾ ബാലിശമാണ്. ജനങ്ങൾ അവർക്കുവേണ്ട നേതാക്കളെ ഉൽപ്പാദിപ്പിച്ചുകൊള്ളും. ജിഗ്നേഷ് മേവാനിയെ കഴിഞ്ഞ ഫെബ്രുവരി ഏഴിന് നമ്മളാരും അറിഞിരുന്നില്ലല്ലോ.\nകേരളത്തിലടക്കം ദളിതരെ സംബന്ധിച്ചടത്തോളം വഴികൾ കൃത്യമാണ്: അവരെ ഇക്കാലമത്രയും അടിച്ചിരുത്തിയ, അധികാരത്തിന്റെ തണലിൽ വരെ ജീവിക്കാൻ അനുവദിക്കില്ലെന്ന് തീരുമാനിച്ച ശക്തികൾക്കെതിരെയാണ് അവരുടെ സമരം. അതിന്റെ ഏതു ഭാഗത്താണ് നിൽക്കേണ്ടത് എന്ന് ബാക്കിയുള്ളവർക്ക് തീരുമാനിക്കാവുന്നതാണ്.\nഅതുകൊണ്ടുതന്നെ നിങ്ങളെവിടെയാണ് നിൽക്കുന്നത്, നിങ്ങൾ അവരല്ലേ എന്ന് "ഒരു പടി കൂടി കടന്നു" സണ്ണി കപിക്കാട് ഇടതുപക്ഷത്തോട് ചോദിക്കുമ്പോൾ ലേബലടിച്ചു അധിക്ഷേപിച്ചിട്ടു കാര്യമൊന്നുമില്ല. സത്യത്തിൽ ഒരു നിസ്സഹായതയിൽനിന്നും വരുന്നതാണ് ആ ലേബലടി: ജാതി രാഷ്ട്രീയം പോട്ടെ, ഇന്ത്യയിലെ ജാതിയെ മനസിലാക്കാനുള്ള ടൂളുകൾ പോലും കൈവശമില്ലാത്ത സന്ദേഹിയായ ക്‌ളാസിക്കൽ മാർക്സിസ്റ്റിന്റെ നിസ്സഹായവസ്‌ഥ. ഇന്ത്യയിലെ സവർണ്ണ ഗ്രാമങ്ങൾക്ക് പുറത്തു ഉപേക്ഷിക്കപ്പെട്ടുകിടക്കുന്ന ആ ടൂളുകൾ കണ്ടെടുക്കുക എന്നത് മാത്രമാണ് ആ നിസ്സഹായാവസ്‌ഥയെ മറികടക്കാനുള്ള വഴി..\nആ വെല്ലുവിളി ഏറ്റെടുക്കുന്നോ അതോ പുസ്തകത്തിലേക്ക് മടങ്ങി അവിടെ എവിടെങ്കിലും ഒരു പുനർവ്യാഖാനത്തിനു സാധ്യതയുണ്ടോ എന്ന വന്ധ്യമായ അന്വേഷണം നടത്താനാണോ തങ്ങൾ തയ്യാറാവുക എന്ന ചോദ്യത്തിനാണ് ഇടതുപക്ഷം, സി പി എം പ്രത്യേകിച്ചും, മറുപടി പറയേണ്ടത്. അങ്ങിനെ അവരുടെ സമരത്തിൽ നുഴഞ്ഞുകയറാൻ സ്വത്വവാദികൾക്കും ഇസ്ലാമിസ്റ്റുകൾക്കും ഇടം കൊടുക്കണോ എന്നും.\nചോയ്‌സ് ഇടതുപക്ഷത്തിന്റെയാണ്. അപ്പൂപ്പൻ ആനപ്പുറത്തു കയറിയ തഴമ്പ് തങ്ങൾ അംഗീകരിക്കില്ല എന്ന് ദളിതർ വ്യക്തമാക്കിയ സ്‌ഥിതിയ്‌ക്ക് സൂക്ഷിച്ചൊരു തീരുമാനം എടുക്കുന്നത് നന്നായിരിക്കും.\nഉനയിൽനിന്നു വടയമ്പാടിയിലേക്ക് നിങ്ങൾ കണ്ണാടിയിൽ കാണുന്ന അത്ര ദൂരം ഉണ്ടാകണമെന്നില്ല എന്ന സാധ്യത തിരിച്ചറിഞ്ഞാൽ അഴിമുഖത്തിൽ വന്ന ലേഖനം കൂടുതൽ നന്നായി മനസിലാക്കാൻ സാധ്യതയുണ്ട്.\n(ലേഖനത്തിന്റെ ലിങ്ക് കമന്റിൽ).\nദളിതര് ഫിക്സഡ് ഡിപ്പോസിറ്റാണെന്ന് സിപിഎം ഇനി കരുതേണ്ട; സണ്ണി എം കപിക്കാട് പ്രതികരിക്കുന്നു\nതുടക്കം മുതല് തന്നെ വടയമ്പാടി വിഷയത്തില് ദളിതരുടേയും ബാക്കി പൊതുജനങ്ങളുടേയും താത്പര്യത്തിന് വിരുദ്ധമായിട്ടാണ് സര്‍ക്കാര് പ്രവര്‍ത്തിച്ചുവരുന്നത്. എന്‍എസ്എസ് അവിടെ ഒരു ഗൂഡാലോചനയ്ക്ക് തയ്യാറാവുന്നു, ആ ഗൂഡാലോചനയെ സര്‍ക്കാര് പൂര്‍ണമായും ഏറ്റെടുക്കുകയാണ് ചെയ്തത്. അങ്ങനെയാണ് അവിടെ പട്ടയം കൊടുക്കുന്നത് തന്നെ. അതിന് ശേഷം എന്‍എസ്എസ് വളരെ സംഘടിതമായി തന്നെ ‘പുലയനും പറയനുമൊന്നും കയറിയിറങ്ങാവുന്ന സ്ഥലമല്ല ഇത്’ എന്നും ‘ദേവിക്ക് അത് ഇഷ്ടമല്ല’ എന്നും പറഞ്ഞുകൊണ്ട് ജാതീയമായി അധിക്ഷേപങ്ങള് നടത്തിക്കൊണ്ടാണ് അവിടെ ജാതി മതില് കെട്ടുന്നത്. ഇത് വളരെ പ്രത്യക്ഷത്തില് അട്രോസിറ്റിയാണ്. അവര് മൈക്ക് കെട്ടി പ്രസംഗിച്ചതിന് തെളിവുകളുണ്ട്. ആ തെളിവ് വച്ചിട്ട് അങ്ങനെ പറഞ്ഞയാള്‍ക്കെതിരെ നിയമപരമായ നടപടിയെടുക്കാനുള്ള ഉത്തരവാദിത്തം യഥാര്‍ഥത്തില് സര്‍ക്കാരിനുണ്ട്. അവര് അത് ചെയ്തില്ലെന്ന് മാത്രമല്ല, അതിനെതിരെ സമരം ചെയ്തവര്‍ക്കെതിരെ നിയമനടപടികളെടുക്കാനുള്ള താത്പര്യമാണ് സര്‍ക്കാര് കാണിച്ചത്.\nമതില് പൊളിച്ചതിന് ശേഷം സമരസമിതിയുടെ പ്രവര്‍ത്തകരെ അറസ്റ്റ് ചെയ്യുക, അവരെ ജയിലില് അടക്കുക, പത്രപ്രവര്‍ത്തകരെ ജയിലിലടയ്ക്കുക എന്നീ കാര്യങ്ങളാണ് ചെയ്തത്. പൊതുഭൂമി കയ്യേറിയതിനും ജാതിമതില് അവിടെ നിര്‍മ്മിച്ചതിന് എതിരെയുമാണ് ദളിത് ആത്മാഭിമാന കണ്‍വന്‍ഷന് വിളിച്ചുചേര്‍ത്തത്. അതിനുള്ള എല്ലാ അവകാശവും ഈ ലോകത്ത് ജീവിക്കുന്ന ദളിതര്‍ക്കുണ്ട്. ഈ പൗരാവകാശമാണ് ഇന്ന് അവിടെ ഹനിക്കപ്പെട്ടിരിക്കുന്നത്. ബിജെപി, ആര്‍എസ്എസ് ഗുണ്ടകള് കണ്‍വന്‍ഷനില് പങ്കെടുക്കാനുള്ള ആളുകള് എത്തുന്നതിന് മുമ്പെ തന്നെ ചൂണ്ടിക്കവല പിടിച്ചെടുത്തു എന്നതാണ് പ്രത്യക്ഷമായ ഒരു കാര്യം. വടയമ്പാടിക്കാരല്ലാത്തവരെല്ലാം വിട്ടുപോണം എന്ന നിലക്കുള്ള പോസ്റ്ററുകള് അവര് അവിടെ പതിച്ചിരുന്നു. എസ്ഡിപിഐ, മാവോയിസ്റ്റ് കൂട്ടുകെട്ടാണ് സമരത്തിന് പിന്നിലെന്ന ഒരു പ്രചാരണം ഹിന്ദുഐക്യവേദി അവിടെ നടത്തിയിരുന്നു. ഇതെല്ലാം നടത്തിയിട്ടും പോലീസ് അവര്‍ക്കെതിരെ യാതൊരുവിധ നടപടിയും എടുത്തില്ല. മാത്രവുമല്ല, ദളിത് പ്രവര്‍ത്തകര് അവിടെ വന്ന് ഇറങ്ങിയ സമയത്ത് വലിയ തോതിലുള്ള ഭീഷണിപ്പെടുത്തലുകളും വെല്ലുവിളികളും ഉയര്‍ത്തിക്കൊണ്ടാണ് ഈ ഗുണ്ടാസംഘം അവിടെ നിലയുറപ്പിച്ചത്. മാധ്യമപ്രവര്‍ത്തകരെ ആക്രമിക്കുന്ന സ്ഥിതി തന്നെയുണ്ടായി. ഇത്രയും ഭീകരമായ അഴിഞ്ഞാട്ടം നടത്തിയിട്ടും ഒരു ആര്‍എസ്എസുകാരനെതിരെയും പോലീസ് ഒരു നടപടിയും സ്വീകരിച്ചില്ല. പകരം അവിടെ ദളിത് ആത്മാഭിമാന കണ്‍വന്‍ഷന് വന്ന മനുഷ്യരെ കൂട്ടത്തോടെ അറസ്റ്റ് ചെയ്ത് കൊണ്ടുപോവുക എന്ന നടപടിക്കാണ് പോലീസ് നേതൃത്വം നല്‍കിയത്. അത് തികച്ചും ജനാധിപത്യവിരുദ്ധമായ പൗരാവകാശലംഘനമാണ്.\nവൃദ്ധനായ, ദീര്‍ഘകാലമായി ദളിത് സമുദായത്തിന് വേണ്ടി പ്രവര്‍ത്തിക്കുന്ന കെ.കെ കൊച്ചിനെയും കെ.എം സലിംകുമാറിനേയുമടക്കമുള്ളവരെയാണ് ഇവര് അറസ്റ്റ് ചെയ്ത് കൊണ്ടുപോവുന്നത്. അറസ്റ്റ് ചെയ്യപ്പെടാന് മാത്രം എന്ത് കുറ്റകൃത്യമാണ് ചെയ്തത് എന്ന കാര്യത്തിന് പിണറായി വിജയന് സമാധാനം പറയണം. കേരളത്തിലെ ദളിതരെ സംബന്ധിച്ച് കെ.കെ കൊച്ചും സലിംകുമാറുമെല്ലാം അഭിമാനമാണ്. ദീര്‍ഘകാലമായി സ്വന്തം ജീവിതം ഉഴിഞ്ഞുവച്ച് പ്രവര്‍ത്തിക്കുന്നവരാണവര്. അവരെ എന്തിനാണ് അറസ്റ്റ് ചെയ്തത് എന്ന് ആഭ്യന്തരമന്ത്രിയായ പിണറായി വിജയന് മറുപടി പറയണം. ഫലത്തില് വടക്കേ ഇന്ത്യയിലെ സംഘപരിവാര് സര്‍ക്കാരുകള് എങ്ങനെയാണോ ദളിതരോട് പെരുമാറുന്നത് അതില് നിന്നും ഒട്ടും ഭിന്നമല്ലാതെയാണ് പിണറായി വിജയന്റെ സര്‍ക്കാരും പെരുമാറുന്നത് എന്നാണ് മനസ്സിലാവുന്ന ഒരു കാര്യം. ഉള്ളടക്കത്തില് അവര് തമ്മില് ഒരു വ്യത്യാസവും കാണുന്നില്ല.\nകേരളത്തിലെ ഇടതുപക്ഷ ജനാധിപത്യ മുന്നണി സംഘടിത സവര്‍ണ സമുദായങ്ങളുടെ വോട്ട്ബാങ്ക് ലക്ഷ്യം വച്ചുകൊണ്ടുള്ള രാഷ്ട്രീയനീക്കങ്ങള്‍ക്കാണ് നേതൃത്വം നല്‍കിക്കൊണ്ടിരിക്കുന്നത്. അത് അവരുടെ അന്ത്യകൂദാശയാണെന്ന് നമുക്ക് പറയാന് കഴിയും. അവര് വിചാരിക്കുന്നത് പോലെ കേരളത്തിലെ നായന്‍മാരുടേയും സുറിയാനി ക്രിസ്ത്യാനികളുടെയൊന്നും വോട്ട് ഇടതുപക്ഷ ജനാധിപത്യ മുന്നണിക്ക് കിട്ടാന് പോവുന്നില്ല. പക്ഷെ അത് ലക്ഷ്യം വച്ചാണ് അവര് നീങ്ങുന്നത്. ദളിതരുടേയും പിന്നോക്കക്കാരുടേയും വോട്ട് ഒരു ഫിക്‌സഡ് ഡിപ്പോസിറ്റ് ആണെന്ന് രാഷ്ട്രീയമായി അവര് തെറ്റിദ്ധിരിച്ചിരിക്കുന്നു. ഇനി അധിക ഡിപ്പോസിറ്റ് ഉണ്ടാക്കിയാല് മതിയെന്നാണ് അവരുടെ സങ്കല്‍പം. എന്നാല് ഈ ഫിക്‌സഡ് ഡിപ്പോസിറ്റ് പൊളിഞ്ഞുകൊണ്ടിരിക്കുന്നു എന്നതാണ് ഇവര്‍ക്ക് മനസ്സിലാവാതെ പോവുന്ന രാഷ്ട്രീയം. ആ ഫിക്‌സഡ് ഡിപ്പോസിറ്റില് വലിയ വിള്ളല് ഉണ്ടായിട്ടുണ്ട്. ഞായറാഴ്ച ഏതാണ്ട് എല്ലാ ജില്ലകളില് നിന്നുമായി നൂറ് കണക്കിന് പ്രവര്‍ത്തകരാണ്, യുവാക്കളാണ് വടയമ്പാടിയില് എത്തിച്ചേര്‍ന്നത്. ഒട്ടേറെ സംഘടനാ നേതാക്കള് അവിടെ വന്നിരുന്നു. എത്തിച്ചേരാന് കഴിയാത്ത കേരളത്തിലെ പ്രമുഖരായ ദളിത് സംഘടനാ നേതാക്കള് ഫോണിലും മറ്റും ബന്ധപ്പെട്ടുകൊണ്ടേയിരുന്നു.\nഅക്ഷരാര്‍ഥത്തില് വടയമ്പാടി വിഷയം ദളിതരുടെ ആത്മാഭിമാന പ്രശ്‌നമായി കേരളത്തിലെ ദളിതര് ഏറ്റെടുത്തിട്ടുണ്ട്. പിണറായി വിജയന്റെ സര്‍ക്കാര്, വളരെ വ്യക്തമായി പറഞ്ഞാല് സവര്‍ണ സേവയാണ് ചെയ്യുന്നത്. അതുകൊണ്ട് ദളിതര്‍ക്കെതിരെയുള്ള അതിക്രമങ്ങള് വലിയൊരു കുറ്റകൃത്യമായിട്ട് അവര്‍ക്ക് കാണാന് കഴിയുന്നില്ല എന്നതാണ് പ്രശ്‌നം. ബിജെപി സര്‍ക്കാര്, സംഘപരിവാര് ശക്തികള് എങ്ങനെയാണോ ദളിതര്‍ക്കെതിരെയുള്ള നടപടികളെടുക്കുന്നത് സമാനമായ നടപടികളാണ് പിണറായി വിജയനും ചെയ്യുന്നത്. അതുകൊണ്ടാണ് അവിടെ ഒരു ആര്‍എസ്എസുകാരന് അറസ്റ്റ് ചെയ്യപ്പെടാതെ പോവുന്നത്. ഇവരാണ് യഥാര്‍ഥത്തില് സംഘപരിവാറിനെതിരായ രാഷ്ട്രീയം പറയുന്നവരെന്നാണ് പറയുന്നത്. അവരാണല്ലോ കേരളം ഭരിക്കുന്നത്. അപ്പോള് കേരളത്തില് സംഘപരിവാര് ശക്തികള് അഴിഞ്ഞാടുമ്പോള് ഇവര് എന്തുകൊണ്ടാണ് ചോദിക്കാത്തത്? ഇവരുടെ പോലീസ് എന്തുകൊണ്ടാണ് അവര്‍ക്കെതിരെ നടപടിയെടുക്കാത്തത്. അപ്പോള് സംഘപരിവാര് വിരുദ്ധതയെല്ലാം വെറുതെ പറയുന്ന കാര്യമാണ്. അതാണ് നമ്മള് മനസ്സിലാക്കേണ്ടതും.\nപിണറായി സര്‍ക്കാരും മോദി സര്‍ക്കാരും തമ്മില് ഉള്ളടക്കത്തില് ഒരു വ്യത്യാസവുമില്ലെന്ന വിലയിരുത്തല് ഉള്ളയാളാണ് ഞാന്. ഒരു പടികൂടി കടന്ന് കേരളത്തിലെ ആര്‍എസ്എസ് എന്ന് പറയുന്നത് മാര്‍ക്‌സിസ്റ്റുകാരാണെന്ന് കൂടി ഞാന് പറയും. കേരളത്തിലെ സംഘപരിവാര് എന്നുപറയുന്നത് മാര്‍ക്‌സിസ്റ്റ് പാര്‍ട്ടിയാണ്. അവരാണ് ആ ദൗത്യം ഏറ്റെടുത്തിട്ടുള്ളത്. ദളിതരെ ആക്രമിച്ചാല്, ദളിതരുടെ കുട്ടികളെ പോലീസ് പിടിച്ചുകൊണ്ടുപോയി മര്‍ദ്ദിച്ച് കൊന്നാല് ഒന്നും യാതൊരു നടപടിയുമില്ല. നടപടിയെടുക്കേണ്ടതാണെന്ന് പിണറായി വിജയന് തോന്നാത്തത് ഇതൊരു അവഗണിത സമൂഹമായിട്ട് തന്നെ അവരും കണക്കാക്കുന്നത് കൊണ്ടാണ്. പരിഗണിക്കപ്പെടേണ്ട ഒരു വിഭാഗമാണെന്ന് കമ്മ്യൂണിസ്റ്റ് പാര്‍ട്ടിക്ക് തോന്നാത്തത് കൊണ്ടുമാത്രമാണ് നടപടികളുണ്ടാവാത്തത്. ദളിതര്‍ക്ക് ഒരു കണ്‍വന്‍ഷന് നടത്താനായിട്ട് കേരളത്തില് അനുമതിയില്ല എന്നുവന്നാല് പിന്നെ എന്ത് ജനാധിപത്യമാണിവിടെയുള്ളത്?


ആളുകള് ആവശ്യങ്ങളുമായി വരുമ്പോള് തടസം നില്‍ക്കരുത്; സര്‍ക്കാര് ജീവനക്കാര്‍ക്കെതിരെ കടുത്ത വിമര്‍ശനവുമായി മുഖ്യമന്ത്രി -\nതിരുവനന്തപുരം: സര്‍ക്കാര് ജീവനക്കാര്‍ക്കെതിരെ കടുത്ത വിമര്‍ശനവുമായി മുഖ്യമന്ത്രി പിണറായി വിജയന്. ജനങ്ങള് സേവനങ്ങള്‍ക്കായി സമീപിക്കുമ്പോള് ആരോഗ്യകരമല്ലാത്ത പെരുമാറ്റമാണ് ജീവനക്കാരുടേതെന്ന് വിമര്‍ശനമുണ്ട്. ആരും വ്യക്തിപരമായ ഔദാര്യത്തിനു വേണ്ടിയല്ല, അവരുടെ അവകാശത്തിനു വേണ്ടിയാണ് വരുന്നത്. സംസ്ഥാനത്തിന്റെ പൊതുസ്വഭാവത്തിനു ചേരാത്ത കടുത്ത ദുഷ്പ്രവണതകള് നിലനില്‍ക്കുന്നുണ്ടെന്നും മുഖ്യമന്ത്രി പറഞ്ഞു. കേരള മുന്‍സിപ്പല് ആന്‍ഡ് കോര്‍പ്പറേഷന് സ്റ്റാഫ് യൂണിയന് സംസ്ഥാന സമ്മേളനം ഉദ്ഘാടനം ചെയ്യുകയായിരുന്നു മുഖ്യമന്ത്രി.\nഎല്ലാവരും ഇത്തരക്കാരല്ലെന്ന മുഖവുരയോടെയാണ് മുഖ്യമന്ത്രി ജീവനക്കാരെ വിമര്‍ശിച്ചത്. മറിച്ച് ചിന്തിക്കുന്ന ആളുകളുണ്ട്. അവരില് തിരുത്തല് വേണം. ദീര്‍ഘകാലമായും വാതിലില് മുട്ടിയിട്ട് തുറക്കാതെ പോകുന്ന പ്രവണതയുണ്ട്. ചിലരുടെ ഉദ്ദേശ്യം വ്യക്തമാണ്. ആ ഉദ്ദേശ്യത്തോടെ കസേരയില് ഇരിക്കണ്ട. അത്തരക്കാര് പോകുന്നത് വേറെ ഇടത്താവും. അഴിമതി അനുവദിക്കരുത്. പലര്‍ക്കും തൊഴില് നല്‍കുന്നവര് ആവശ്യങ്ങളുമായി വരുമ്പോള് തടസം നില്‍ക്കരുത്. നിങ്ങള് കസേരകളില് ഇരിക്കുന്നത് ജനങ്ങളെ സഹായിക്കാനാണ്. സംഘടനാ സമ്മേളനങ്ങളില് ഇത്തരം കാര്യങ്ങള് കൂടി ചര്‍ച്ച ചെയ്യണമെന്നും അദ്ദേഹം പറഞ്ഞു.


ആഷിക് അബു ഛായാഗ്രഹകനാകുന്നു, സംവിധാനം ഹർഷദ്; 'ഹാഗർ' ചിത്രീകരണം ജൂലൈ അഞ്ചിന് തുടങ്ങും - Rose Malayalam | Rose Malayalam\nUpdated on 21-06-2020 at 11:50 am\nകോവിഡിന് ശേഷം ഒപിഎം സിനമാസിന്റെ ആദ്യ സിനിമ ചിത്രീകരണം ആരംഭിക്കുകയാണെന്ന് ആഷിഖ് അബു. മമ്മൂട്ടി നായകനായ “ഉണ്ട’ യുടെ തിരക്കഥാകൃത്ത് ഹർഷദ് സംവിധാനം ചെയ്യുന്ന “ഹാഗർ’ ജൂലൈ അഞ്ചിന് ചിത്രീകരണം തുടങ്ങും. റിമാ കല്ലിങ്കൽ, ഷറഫുദ്ദീൻ എന്നിവരാണ് പ്രധാന കഥാപാത്രങ്ങൾ. സിനിമയുടെ നിർമാണവും റിമ കല്ലിങ്കലും ആഷിഖ് അബുവും ചേർന്നാണ്. ആഷിക് അബു ആദ്യമായി ഛായാഗ്രഹകനാകുന്നുവെന്ന പ്രത്യേകതയും ചിത്രത്തിനുണ്ട്.\nഫെയ്‌സ്‌ബുക്കിലൂടെയാണ് ആഷിഖ് അബു സിനിമയുടെ ചിത്രീകരണം തുടങ്ങുന്ന വിവരം അറിയിച്ചത്. കുറിപ്പ്:\nപ്രതിസന്ധികൾക്കും പരിമിതികൾക്കും ഉള്ളിൽനിന്നുകൊണ്ട്, മാസങ്ങളായി നിലച്ചിരുന്ന സിനിമ നിർമ്മാണം ഞങ്ങൾ പുനഃനാരംഭിക്കാൻ ശ്രമിക്കുകയാണ്. മമ്മൂട്ടി -ഖാലിദ് റഹ്മാൻ ചിത്രം ‘ഉണ്ട’ എഴുതിയ ഹർഷദ് സംവിധാനം ചെയ്യുന്ന “ഹാഗർ’ കോവിഡ് പ്രോട്ടോകോൾ പാലിച്ചുകൊണ്ട് ജുലൈ അഞ്ചിന് കൊച്ചിയിൽ ചിത്രീകരണം ആരംഭിക്കും.\nഈ ചിത്രത്തിന്റെ റിലീസ് സംബന്ധിച്ചുള്ള കാര്യങ്ങളിൽ തീർപ്പുകൽപ്പിക്കാനുള്ള അവകാശം നിമ്മാണ കമ്പനിയിൽ നിക്ഷിപ്‌തമാണ്. അത് വേറെ ആരേയും ഏൽപിച്ചിട്ടില്ല.